**F E L H Í V Á S**

Bursa Hungarica Felsőoktatási Önkormányzati Ösztöndíjpályázat

Diósd Város Önkormányzata és a Kulturális és Innovációs Minisztérium támogatásával idén is havi rendszeres ösztöndíjhoz juthatnak a szociálisan rászoruló egyetemi és főiskolai hallgatók, valamint a felsőoktatási intézménybe jelentkező fiatalok.

Diósd Város Önkormányzata által nyújtott ösztöndíj havi összege 10 000 forint, amelyet a Kulturális és Innovációs Minisztérium havonta – várhatóan 5000 forinttal – kiegészít.

Az elbírálás kizárólag szociális rászorultság alapján, a pályázó tanulmányi eredményétől függetlenül történik.

**A pályázat benyújtása a Bursa Hungarica Elektronikus Pályázatkezelési és Együttműködési Rendszeren (EPER-Bursa rendszer) keresztül történik.**

**Az adatfeltöltést követően kinyomtatott és aláírt pályázati űrlapot a pályázóknak az Önkormányzathoz kell benyújtaniuk, a szükséges mellékletekkel együtt.**

A Bursa Hungarica Felsőoktatási Önkormányzati Ösztöndíjpályázatot Diósdi Polgármesteri Hivatalhoz lehet benyújtani alábbiak szerint:

* Elektronikus kapcsolatfelvételre a saját Ügyfélkapujáról van lehetősége oly módon, hogy a <https://ohp-20.asp.lgov.hu> nyitólap elérhetőségen keresztül elektronikus űrlapot nyújt be, illetőleg ügyfélkapuján keresztül e-papír szolgáltatás útján terjesztheti elő beadványát a Hivatal/Önkormányzat Hivatali Kapujára. Ügyfélkapuját itt éri el: <https://ugyfelkapu.magyarorszag.hu> *Ha még nem rendelkezik saját ügyfélkapuval, akkor a regisztráció módjáról szintén ezen az oldalon tájékozódhat.*
* Diósdi Polgármesteri Hivatal/Diósd Város Önkormányzat postacíme: 2049 Diósd Szent István tér 1.
* A személyes ügyfélfogadás rendjéről itt talál információt: <https://diosd.hu/ugyfelfogadas>

**A pályázat benyújtásának határideje: 2025. november 4.**

A pályázati kiírások az alábbi linkekre kattintva tekinthetők meg:

<https://emet.gov.hu/bursa-2026-a-felhivas-palyazok-reszere/>

<https://emet.gov.hu/bursa-2026-b-felhivas-palyazok-reszere/>

Az Önkormányzat döntéséről az EPER Bursa rendszeren keresztül, elektronikusan értesíti a pályázókat.

Az EPER-Bursa Rendszerrel kapcsolatban a Nemzeti Kulturális Támogatáskezelő nyújt felvilágosítást (cím: 1381 Budapest, Pf. 1418., tel.: (06-1) 550-2700, [www.nktk.hu](http://www.nktk.hu).)